એકવાર સંધ્યા ટાણે સ્વારે આવીને કાગળ આપ્યો આજે અત્યારે જ ઘરવખરી ગાડામાં ભરીને વડથલ મહારાજે તેડાવ્યા છે. ગલુજીએ કંઈ પણ વિચાર્યા વિના તમામ સામાન ગાડામાં ભરી વડથલની વાટ લીધી. અડધી રાત્રે જૂના વેર વાળવા ગરાસીયા ખુલ્લી તલવારે આવ્યા ને ગલુજીને લલકાર્યા ત્યારે વૃદ્ધ માતાએ કહ્યું તેને તો ઘરસામાન સાથે સ્વામિનારાયણ ભગવાને વડથલ તેડાવ્યો છે તે ત્યાં ગયો છે. સૌ સ્તબ્ધ બની ગયા. ‘‘રામ રાખે તેને કોણ ચાખે’’ નો આજ પ્રત્યક્ષ દાખલો મળી ગયો. અંતે આ માજીને પોતાનો ઈરાદો અને અફસોસ કહીને પાછા ગયા.